
La presència de Melaraphe punctata (Gmelin, 1789) a l'illa de Mallorca fou 
anotada per primer cop a l'any 1983 en una sòla localitat, Es Carnatge. A la 
present nota es dóna la distribució actual d'aquesta espècie a l'illa, i es 
discuteixen les possibles causes de la seva expansió. 

NOTE ON THE PRESENT DISTRIBUTION AND HABITAT OF MELARAPHE 
PUNCTATA (GMELIN, 1789) (MOLLUSCA, GASTROPODA) IN MALLORCA. The 
presence of Melaraphe punctata (Gmelin, 1789) in Mallorca was recorded for the 
first time 1983 from a single locality, Es Carnatge. In this note the present 
distribution of this species in Mallorca is given, and the possible causes of its 
expansion are discussed. 

(Littorina) punctata on s'alimenten brostejant petites cianofí- 


(Gmelin) és un petit mol-lusc d'alçàries 
compreses entre 7 i 15 mm en els 


exemplars adults, segons diversos 
autors. Pertany a la classe Gastropoda, 
subclasse Cenogastropoda, ordre 


Littorinoidea, família Littorinidae (seguint 
la nomenclatura d'Abbot i Boss, 1989). 
Habita, com gairebé tots els litorínids, 
l'estatge supralitoral de costes rocoses, 


cies epilítiques. La seva distribució geo- 
gràfica inclou les costes atlàntiques 
d'Europa i Àfrica, des del Nord i Oest 
de la Península Ibèrica (Cuerda, 1986) 
fins a la costa Oest de Sudàfrica 
(Rosevvater, 1981), incloent les Canàries 
(Bandel, 1974), així com les costes més 
meridionals i càlides de la Mediterrània 
(Parenzan, 1970, Riedi, 1983), resultant 

especialment abundant al sud de Sicília 
(Parenzan, 1970). A la Mediterránia, 
aquesta espècie coexisteix amb M. 
neritoides (Linné, 1767) (Ros et al., 
1989), que és més abundant i defineix 
la comunitat característica del suprali- 
toral, Verrucario-Melaraphetum neritoides 
(Augier, 1982), tot i que, segons aquest 
autor, M. punctata tendeix a substituir M. 
neritoides als llocs on s'instal:la. 

Pel que fa a les Balears, aquesta 
espécie no fou trobada viva fins a l'any 
1978, en que se'n localitzaren uns pocs 
exemplars, a la zona de Es Carnatge 
(Bosch i Moreno, 1983). Posteriorment, 
Altaba (1991) l'ha citada al litoral de Ca- 
brera. En estat fòssil, aquesta espècie ha 
estat recollectada a les Balears del Pleis- 
tocè Superior de les Pitiúses (Cala Boch, 
lila de s'Espalmador) i Sud de Mallorca 
(Torre de s'Estalella) (Cuerda, 1987). 

L'objectiu d'aquest treball és el de 
presentar la distribució actual d'aquesta 
espècie a l'illa de Mallorca i discutir-ne 
les possibles causes, a partir del 
comportament ecològic observat. 


Material i mètodes 


Per a la realització del present es- 
tudi s'han fet observacions i recol-lec- 
cions d'individus durant els estius de 
1995 i 1996 al llarg del litoral mallorquí, 
en diferents estacions situades totes 
elles entre els 39%15' i els 39245' de 
latitut N (Fig. 1). Altres estacions més 
cap al N, no incloses en aquest treball, 
s'han examinat, i en cap d'elles s'ha 
localitzat M. punctata. La classificació del 
material s'ha duit a terme seguint els 
tractats de Parenzan (1970) i D'Angelo i 
Gargiullo (1981). 

S'ha establert una escala qualitativa 
per a definir la dominància i estat d'as- 
sentament de les poblacions de M. 
punctata identificades, amb els seguents 
valors: 


*: absència de l'espècie al lloc de 
mostreig. 

1: presència d'un o varis exemplars 
dispersos que coexisteixen juntament 
amb poblacions dominants de M. neri- 
toides. 

2: coexistència de poblacions de M. 
punctata amb d'altres de M. neritoides, 
sense clara dominància de cap de les 
dues. 

3: poblacions de M. punctata ben 
establertes. La població domina sobre la 
de M. neritoides. 

Així mateix s'han cercat dades 
climàtiques de les estacions de mostreig 
per tal de contrastar el comportament de 
l'espècie respecte al clima. L'índex 
seleccionat ha estat el de De Martonne, 
definit com: 

t= P / (T1+10), on P és la pre- 
cipitació mitjana anual i T la temperatura 
mitjana anual. Els valors d'aquest índex 
s'han extret de Guijarro (1986). 


Resultats i discussió 


A la Taula 1 es mostren els resul- 
tats obtinguts en les observacions. S'ha 
anotat, a més de la presència / absèn- 
cia de l'espècie, l'índex de dominància 
de la població, l'índex climàtic de De 
Martonne i la presència o absència de 
cubetes litorals de modelat càrstic, donat 
que, pel que hem observat, són l'hàbitat 
preferencial de l'espècie. 

Les poblacions més desenvolupa- 
des són les trobades, per una banda, a 
Cala Gamba (Es Carnatge), Can Pastilla 
i Cala Blava (és a dir, a una "ampliació" 
en direcció E de la zona litoral on es va 
descriure per primera vegada), i d'una 
altra, a Cala Fornells i Peguera, consi- 
derablement més cap a l'O. Aquestes 
poblacions, tot i que són les més ben 
establertes, poseeixen trets diferencials 
entre sí. La població de Cala Blava 

ESTACIÓ DOMINÀNCIA DE | CLIMA (índex de De |CUBETES LITORALS 
M. punctata Maronne) 

Port des Canonge NO 

Port de Banyalbufar 

Cala Estellencs 

Sant Elm 

Cala den Regau (Sa Dragonera) 

Es Lladó (Sa Dragonera) 

Sa Mola 

Cala Llamp* 

Cala Cranca 

Camp de Mar 

Cala Fornells 

Peguera 

Santa Ponça (Sa Caleta) 

Cala Rafaubetx 

Cala Vinyes 

llletes (Cala Comtesa) 

Cala Gamba 

Can Pastilla 

Cala Blava 

Ses Olles (Hotel Delta) 

Cala Pi 

S'Estalella 

Sa Ràpita 

Colònia de St. Jordi 

Cap Salines 

Cala Santanyí 

Cala Mondragó 

Portocolom 

Cabrera (1) 
































Taula 1. Presència/absència de M. punctata, índex qualitatiu de dominància, índex climàtic 
de De Martonne i presència/absència de cubetes litorals de modelat càrstic a les estacions 
estudiades. SI/NO indica que s'han trobat, a la mateixa estació, poblacions o individus dins 
i fora de cubetes litorals. (1)= citat per Altaba (1993). 

Table 1. Presence/absence of M. punctata, qualitative dominance index, climatic index of De 
Martonne and presence/absence of litoral harstic pools for the studied stations. SINO (Yes/ 
No) means that there have been found for the same station, populations or specimens living 
inside and outside of littoral pools. (1)= cited by Altaba (1993). 


sembla ésser la més madura, juntament germana M. neritoides (Bosch i Moreno, 
amb algunes de les poblacions de Cala — 1987), aquestes poblacions serien les 
Gamba. Acceptant que hi ha una cor- que tendrien exemplars de major edat, 
relació directa entre talla i edat dels amb llargàries que arriben, en el cas de 
individus, a l'igual que hi és en l'espècie Cala Blava, als 11,4 mm, llargària su- 

perior a la máxima descrita per a la 
població des Carnatge (Bosch i Moreno, 
1983). Aquestes poblacions es troben en 
cubetes litorals molt properes al nivell 
del mar, que retenen aigua gairebé tot 
l'any. Els individus. de M. punctata es 
superposen amb els de M. neritoides, 
assolint entre totes dues poblacions (les 
quals assoleixen una cobertura propera 
al 50% de cadascuna) una cobertura del 
fons de la cubeta sovint superior al 
80%. S'ha observat a les cubetes de 
Cala Blava, tot i que amb superposició 


d'ambdues espècies, una major densitat 
d'individus de M. punctata cap al fons 
de la cubeta, prop i fins i tot a dins de 
l'aigua embassada i, en conseqüència, 
una major densitat de M. neritoides a 
les parets laterals. A Cala Blava s'han 
trobat, així mateix, individus de clas- 
sificació dubtosa, amb característiques 
intermitjes entre les dues espècies, tot i 
que més semblants a M. punctata. 
Aquest fet es pot atribuir a una certa 
variabilitat morfològica de l'espècie, si bé 


la proximitat filogenética de totes dues 





| 
02468 Km 


Fig. 1. Distribució de les estacions mostrejades. 1. Port des Canonge, 2. Port de Banyalbufar, 
3. Cala Estellencs, 4. Sant Elm, 5. Cala den Regau (Sa Dragonera), 6. Es Lladó (Sa 
Dragonera), 7. Sa Mola, 8. Cala Llamp, 9. Cala Cranca, 10. Camp de Mar, 11. Cala Fornells, 
12. Peguera, 13. Santa Ponça (Sa Caleta), 14. Cala Rafaubetx, 15. Cala Vinyes, 16. llletes 
(Cala Comtesa), 17. Cala Gamba, 18. Can Pastilla, 19. Cala Blava, 20. Cala Blava - Cala 
Pi (Ses Olles, Hotel Delta), 21. Cala Pi, 22. S'Estalella, 23. Sa Ràpita, 24. Colònia de Sant 
Jordi, 25. Cap Salines, 26. Cala Santanyí, 27. Cala Mondragó, 28. Portocolom, 29. Cabrera. 
Fig. 1. Distribution of the sampled stations. 1. Port des Canonge, 2. Port de Banyalbufar, 3. 
Cala Estellencs, 4. Sant Elm, 5. Cala den Regau (Sa Dragonera), 6. Es Lladó (Sa 
Dragonera), 7. Sa Mola, 8. Cala Llamp, 9. Cala Cranca, 10. Camp de Mar, 11. Cala Fornells, 
12. Peguera, 13. Santa Ponça (Sa Caleta), 14. Cala Rafaubetx, 15. Cala Vinyes, 16. llletes 
(Cala Comtesa), 17. Cala Gamba, 18. Can Pastilla, 19. Cala Blava, 20. Cala Blava - Cala Pi 
(Ses Olles, Hotel Delta), 21. Cala Pi, 22. S'Estalella, 23. Sa Ràpita, 24. Colònia de Sant Jordi, 
25. Cap Salines, 26. Cala Santanyí, 27. Cala Mondragó, 28. Portocolom, 29. Cabrera. 

espècies (nombre cromosòmic haploid = 
16 a totes dues, segons Vitturi et al., 
1986) fa que no es pugui descartar la 
possibilitat d'una hibridació. Farien falta 
més estudis per a discernir aquesta 
possibilitat, ja que no es tenen més 
evidències i aquest fenomen no ha estat 
descrit anteriorment a cap de les 
localitats on totes dues espècies coexis- 
teixen. De fet, Palant i Fishelson (1968) 
recalquen que no existeix hibridació 
entre aquestes dues espècies, la qual 
cosa s'explica pel fet que no hi ha 
coincidència en el període reproductor 
(de desembre a març per a M. neri- 
toides i d'abril a setembre per a M. 
punctata) de les dues espècies. La po- 
blació de Can Pastilla té un compor- 
tament semblant a les anteriors (cubetes 
litorals properes a la mar i superposició 
amb M. neritoides), però no es troben 
individus tan grans. A Cala Fornells hi 
ha poblacions que habiten en roques 
molt humectades per la dinàmica litoral, 
on no hi ha cubetes litorals, i d'altres 
que viuen en cubetes prop del nivell de 
la mar. Tot i que la població domina en 
alguns punts sobre la de M. neritoides 
en aquesta localitat, no es troben indi- 
vidus de gran talla, excepte en les 
poques cubetes litorals que es troben 
en aquesta zona. Aquest fet podria estar 
relacionat amb una limitació del creixe- 
ment per l'exposició a l'onatge, fenomen 
que ja s'ha mostrat per a M. neritoides 
(Bosch i Moreno, 1987) i per a M. 
punctata (Palant i Fishelson, 1968). El 
mateix passa en algunes de les po- 
blacions de Cala Gamba, a zones molt 
batudes prop del Camp de Tir, en que 
M. punctata viu també fora de cubetes i 
no arriba a assolir la mida de les 
poblacions majors. En aquests casos, a 
més de la mida dels individus, hi ha 
una reducció de la mida i densitat de 
les poblacions, consistint aquestes en 
grupets dispersos de pocs individus que 


aprofiten, en general, petites encletxes 
de la roca. La població de Peguera, 
situada sobre les escasses roques que 
hi ha entre la platja La Romana i la 
platja gran de Peguera, resulta un cas 
excepcional a tot el que s'ha dit. Aques- 
ta població, que abarca individus d'un 
ampli rang de talles, ha desplaçat gai- 
rebé per complet (en queden només uns 
pocs individus) a M. neritoides. A més a 
més, aquesta població viu fora de cube- 
tes, i mostra un comportament molt 
xèric, així com un caràcter fortament 
gregari (no observat en les altres 
poblacions, llevat de la de Cala Blava) 
que recorda clarament a M. neritoides. 
Sembla que aquesta població, doncs, ha 
duit a terme no només una substitució 
ecològica sinó també una certa modifica- 
ció en quant al seu comportament habi- 
tual. En la resta de localitats les pobla- 
cions estan poc consolidades, amb pocs 
individus, en general de talla petita- 
mitjana, superposats sempre amb M. 
neritoides dins cubetes litorals. No obs- 
tant, cal indicar que l'individu de major 
talla trobat durant els mostrejos fou un 
dels només tres exemplars trobats al 
Cap Salines, el qual assolia la llargària 
de 12,/ mm. El cas extrem és el de 
Colònia de Sant Jordi, en el límit orien- 
tal de la distribució actual de l'espècie a 
Villa, en que s'ha trobat un sòl exemplar 
de 9,4 mm. 

Pel que fa a la ubicació de M. 
punctata respecte del nivell de la mar, 
pareix clar que aquesta espècie reque- 
reix un major nivell d'humectació que M. 
neritoides, que soporta condicions més 
xèriques. Ja s'ha comentat l'observació 
feta a Cala Blava respecte a la distri- 
bució a l'interior de les cubetes. A més, 
s'ha observat un límit d'assentament de 
les poblacions respecte del nivell de la 
mar més estret per a M. punctata. Així, 
per exemple, a Cala Blava la presència 
d'aquesta espècie arriba només a 2 

metres de distància horitzontal del mar, 
i 0,8 metres d'alçària. M. neritoides, per 
contra, ocupa cubetes més seques fins 
a més de 4 metres de distància i 1 
metre d'alçària. A Cala Rafaubetx M. 
punctata és situa a un màxim d'un 
metre de distància (i escassos cm d'al- 
cária) de la mar, mentre que la 
distribució de M. neritoides supera els 5 
metres de distància i prop d'un metre 
d'alçària. El cas de Peguera és, com ja 
s'ha dit, excepcional. En aquesta localitat 
M. punctata ocupa un espai que arriba 
fins als 5 metres de distáncia de la mar. 
Així, doncs, sembla que la substitució 
de M. neritoides per M. punctata en una 
determinada localitat que assenyala 
Augier (1982) es pot donar només en 
llocs on la morfologia litoral és prou 
abrupta com per a no permetre un 
acantonament de M. neritoides cap a 
zones més allunyades de l'aigua, o bé 
en casos excepcionals com Pobservat a 
Peguera. Aquest carácter més humidofil 
de M. punctata observat a Mallorca 
concorda amb altres observacions, com 
la de Palant i Fishelson (1968) a Israel, 
on ja es destaca que M. punctata viu 
més a prop del nivell de la mar que M. 
neritoides, o la realitzada per Penrith i 
Kensley a 1970 (Pérès, 1982) en una 
localitat de la costa del Sudoest africà, 
on l'aire extremadament sec degut a les 
condicions desèrtiques del litoral, junta- 
ment a la baixa temperatura de l'aigua 
deguda a l'aflorament del corrent de 
Benguela, provoca una migració de M. 
punctata cap a la zona medilitoral. 

Un altre factor que sembla molt 
condicionant per a la distribució de M. 
punctata és de tipus climàtic. Segura- 
ment la temperatura de l'aigua és el pa- 
ràmetre més decisiu. Donat que no es 
disposen de dades sobre els cicles 
anuals de temperatura de l'aigua al llarg 
del litoral de les Balears, s'ha cercat un 
índex climàtic alternatiu, en aquest cas 


o Estacions amb presència 


I de M. punctata. 
<12 100 
12-13 65 
>13 0 
Taula 2. Percentatge d'estacions amb 


presència de M. punctata per a tres intervals 
diferents de | (índex de De Martonne). 
Table 2. Percentage of stations where M. 
punctata is present for three different 
intervals of I (De Martonne index). 


el de De Martonne. A la Taula 2 es 
mostra el percentatge d'estacions de 
mostreig amb preséncia de M. punctata 
en funció de distints intervals d'aquest 
índex climátic. 

Sembla, per tant, que el límit 
climàtic de distribució d'aquesta espècie 
es situa entre els 12-13 de l'índex de 
De Martonne. D'entre les estacions amb 
Índex de De Martonne 12-13, aquelles 
en que l'espècie no hi és present són, 
majoritàriament, les que no tenen cube- 
tes litorals, o bé cales molt tancades en 
que la hidrodinàmica és tan suau que 
no permet una humectació suficient de 
les roques del supralitoral. L'índex de 
De Martonne resulta, així, un bón indi- 
cador. Això segurament és degut a que 
l'índex pren en consideració la precipi- 
tació. Pensem que, per a una mateixa 
temperatura atmosfèrica mitjana, una 
major precipitació suposa un major 
refredament de les aigües litorals, tan 
més important com més elevades siguin 
la precipitació directa i l'escorrentia (molt 
acusada aquesta en el litoral adjacent a 
la Serra de Tramuntana). Aquest factor 
ha d'actuar igualment sobre la tempe- 
ratura l'aigua embassada a les cubetes 
la qual, en condicions de poca pluja, 
dèu ésser més elevada que la de les 
aigues litorals dinàmiques, donat que la 

seva taxa de renovació és molt inferior. 
Hi ha un altre paràmetre, la salinitat, 
que es deu veure també molt influit per 
la precipitació i que potser tengui també 
una certa influència sobre la distribució 
de M. punctata. A més d'aquests fac- 
tors, la influència dels vents i la hidro- 
dinàmica litoral s'han de tenir en compte 
per a entendre el possible microclima de 
les zones estudiades. 

Tot això suposa, com era d'esperar 
a partir de la seva distribució geogràfica, 
un caràcter molt més càlid de M. 
punctata, el límit nord de distribució de 
la qual resulten ser la costa sud de 
Mallorca i la Badia de València (Bosch i 
Moreno, 1983), respecte a M. neritoides, 
la qual s'estén cap al nord fins a 
Escandinàvia i les Illes Britániques 
(Graham, 1988). Aquest caràcter càlid 
de l'espècie, que concorda amb tota la 
bibliografia comentada, va fer que 
visqués a les llles Balears juntament 
amb la fauna càlida o "senegalesa" amb 
Strombus durant el Plistocè Superior 
(Cuerda, 1987). La distribució actual d'a- 
questa espècie a Mallorca recorda molt 
a la que tengué durant l'Eutyrhenià 
aquella fauna, i això pot ser degut a 
que aquesta regió és la més càlida de 
l'illa per trobar-se protegida dels vents 
freds del Nord per la Serra de Tramun- 
tana (Cuerda, 1989). Sembla que l'es- 
pècie s'extingí a Mallorca després d'a- 
quell període, donat que cap malacòleg 
la cita als molts treballs publicats sobre 
les Balears en aquest camp, fins a la 
citació de Bosch i Moreno (1983). 
Aquest fet ens fa pensar en una 
possible causa d'origen antròpic per a la 
reimplantació de l'espècie a l'illa, donat 
que al lloc on es va descriure per 
primer cop hi funciona, des de l'any 
1968 una central elèctrica (Sant Joan de 
Déu), la qual utilitza un sistema de 
refrigeració de circuit obert amb aigua 
marina que incrementa la temperatura 


de l'aigua fins a 5°C, la qual cosa ha 
provocat la regressió de la pradera de 
Posidonia (Alemany, 1990). Aquest am- 
bient particular i artificial pogué resultar 
òptim per a la implantació de l'espècie, 
la qual s'ha anat estenent des d'allà cap 
a altres zones també càlides, adequades 
per als requeriments ambientals de M. 
punctata. No és improbable que s'hagin 
instal-lat altres espècies inusuals de 
diferents grups zoològics aprofitant 
aquesta circumstància: una capbussada 
en aquella zona ofereix un panorama 
natural totalment diferent als habituals 
del litoral mallorquí. 

Si aquestes suposicions són cor- 
rectes, sembla que l'espècie pràctica- 
ment ha cobert ja la seva distribució 
potencial pel que fa a l'illa de Mallorca. 
Sembla que el clima seria favorable per 
a l'espècie a determinades zones d'Ei- 
vissa i Formentera. No obstant, l'única 
cita que hi ha per al Quaternari és 
dubtosa, la qual cosa podria voler dir 
que l'espècie no hi hauria viscut durant 
el període càlid Eutyrrhenia. Aquest fet 
podria deure's a un refredament de les 
aigues d'aquestes illes per falta de 
protecció front dels vents de Tramuntana 
esmentada per Cuerda (1989), la qual 
cosa ens fa dubtar respecte a la pos- 
sibilitat que l'espècie pugui viure actual- 
ment a les citades illes. 

De tot el que s'ha dit es pot 
concloure que: 

La distribució actual de M. punctata 
a Mallorca abarca des d'Andratx (Sa 
Mola) fins al Cap Salines, amb un total 
de més de 100 km de litoral. Les 
poblacions més desenvolupades, no 
obstant, tenen una distribució més 
limitada, a tots dos costats del suposat 
focus de dispersió (Es Carnatge), des 
de Camp de Mar fins a S'Estalella. 
Aquesta distribució recorda molt a la 
que tingué la fauna senegalesa durant 
l'Eutyrrhenià, i sembla estar molt prop 

del límit potencial marcat pels requeri- 
ments ecològics de l'espècie. Així mateix 
s'ha detectat la presència de M. punc- 
tata a les illes Sa Dragonera i Cabrera. 

L'espècie presenta un caràcter al 
mateix temps termòfil i humidòfil que 
limita la seva distribució, tant a nivell 
geogràfic (limitada a les costes més 
càlides), com a petita escala (ocupant 
preferentment cubetes litorals molt pro- 
peres a la mar, sempre humides). 

Als llocs on M. punctata es desen- 
volupa, entra en competència amb M. 
neritoides, espècie estesa per tota l'illa. 
En aquests casos sembla que la ten- 
dència general és la creació d'un 
gradient perpendicular a la línia de cos- 
ta: M. punctata tendeix a dominar en les 
cubetes més properes a la mar, dis- 
minuint aquesta dominància cap a l'in- 
terior, on la major resistència de M. 
neritoides a condicions de xericitat per- 
met que aquesta espècie sigui la domi- 
nant, arribant a ocupar espais als quals 
M. punctata no és capaç d'arribar. No 
obstant aquest patró general, hi ha 
casos excepcionals, com el ja esmentat 
de Peguera, on M. punctata ha substituit 
M. neritoides a tots els nivells, o bé el 
de Cala Blava on, tot i que la població 
de M. punctata està clarament esta- 
blerta, la M. neritoides no ha estat des- 
plaçada dels primers metres prop de 
l'aigua. 

Caldrien nous estudis per a confir- 
mar i completar aquesta informació, 
donat que tota ella es dóna únicament 
en base a la simple observació i no a 
cap mena de mesures empíriques. En 
concret, seria molt interessant un estudi 
continuat, en les distintes estacions, de 
la temperatura i salinitat al llarg de l'any 
de l'aigua superficial que romp contra el 
litoral i de la que ocupa l'interior de les 
cubetes litorals a diferents distàncies de 
la línia de costa. 

